ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ RAJONO SAVIVALDYBĖS TARYBOS 2014 M. SPALIO 23 D. SPRENDIMO NR. T-314 „DĖL DIENOS MAITINIMO NORMŲ IR MOKINIŲ SKAIČIAUS BENDRABUTYJE NUSTATYMO GELGAUDIŠKIO „ŠALTINIO“ SPECIALIOJO UGDYMO CENTRE“ PAKEITIMO

2022 m. lapkričio 25 d. Nr. T-337

Šakiai

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 18 straipsnio 1 dalimi, Lietuvos Respublikos švietimo įstatymo 36 straipsnio 6, 7 ir 9 dalimis, Apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašo, patvirtinto Lietuvos Respublikos švietimo ir mokslo ministro 2005 m. sausio 17 d. įsakymu Nr. ISAK-59 „Dėl apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašo patvirtinimo“, 4 punktu bei atsižvelgdama į Gelgaudiškio „Šaltinio“ specialiojo ugdymo centro direktorės 2022 m. lapkričio 10 d. raštą Nr. 5V-115, Šakių rajono savivaldybės taryba nusprendžia:

1.	Pakeisti Šakių rajono savivaldybės tarybos 2014 m. spalio 23 d. sprendimo Nr. T-314 „Dėl dienos maitinimo normų ir mokinių skaičiaus bendrabutyje nustatymo Gelgaudiškio „Šaltinio“ specialiojo ugdymo centre“ 1 punktą ir jį išdėstyti taip:

„1. Nustatyti vienos dienos maitinimo normos dydžius eurais:

1.1.	Gelgaudiškio „Šaltinio“ specialiojo ugdymo centro mokiniams ir lankytojams:

Mokinių amžiaus grupė 7–11 m.	Mokinių amžiaus grupė 12–18 m.	Mokiniams, kasdien važinėjantiems į centrą ir atgal 7–11 m.	Mokiniams kasdien važinėjantiems į centrą ir atgal 12–18 m.	Socialinių paslaugų skyriaus lankytojai
Gyvenantiems bendrabutyje visą savaitę	3,80	4,00
SUDĖTIS:
Pusryčiai	0,70	0,70
Pietūs	1,80	2,00	1,80	2,00	2,00
Pavakariai	0,60	0,60
Vakarienė	0,70	0,70

1.2.	Švenčių dienomis (Rugsėjo 1-oji, Mokslo ir žinių diena, Šv. Kalėdos, Šv. Velykos, Naujieji metai, Tarptautinė vaikų gynimo diena ir paskutinė mokslo metų diena) vienos dienos maitinimo norma Gelgaudiškio „Šaltinio“ specialiojo ugdymo centro mokiniams ir lankytojams didinama 50 procentų.“

2.	Pripažinti netekusiu galios Šakių rajono savivaldybės tarybos 2022 m. vasario 18 d. sprendimą Nr. T-72 „Dėl rajono savivaldybės tarybos 2014 m. spalio 23 d. sprendimo Nr. T-314 „Dėl dienos maitinimo normų ir mokinių skaičiaus bendrabutyje nustatymo Gelgaudiškio „Šaltinio“ specialiojo ugdymo centre“ pakeitimo“.

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras	Edgaras Pilypaitis